**Отбасындағы тәрбие**

Педагог-психолог Касенова Г.Ж.

«Горное негізгі мектебі» КММ.

**«Отбасында адам бойында асыл қасиеттер жарқырай көрініп қалыптасады. Отанға деген ыстық сезім жақындарына, туған-туысқандарына деген сүйіспеншілікпен байланысты».**

**Н.Ә. Назарбаев.**

**Мақсаты:** Отабсы – адам баласының түп қазығы, алтын ұясы. Жеке адамның бойындағы ар-ұяты, ой-өрісі, әдептілігі мен мәдениеттілігі отбасынан бастау алады. Отбасы – әр адамның шағын Отаны. Ол қоғамның бір бөлшегі, от бар жерде өмір бар. Отбасында адамдардың алатын орны туралы түсінік беру. Жанұядағы ата-ана және бала арасындағы қарым-қатынасты нығайту.

Адамгершілік, әдеп-инабат танымын, жақсы қасиеттерді бойына сіңіру, жақсыдан үйреніп, жаманнан жиренуге баулу.

Оқушылардың бойына ата-анаға деген сүйіспеншілігін, құрмет, сый сезімін ояту, адал және парасатты ұл мен қыз тәрбиелеу.

**Көрнекілігі:** нақыл сөздер, суреттер, слайд.

1. **Ұйымдастыру кезеңі.**

Психологиялық дайындық.

Сөзжұмбақ.

1. Түсі нарттай,

Тілін тартпай.

Жолға тартпай,

Қоймайды құртпай.

1. Мемлекеттік рәміздің бірі.
2. Еңбек құралы.
3. Ең жақын адам.
4. Уақыт өлшемі.
5. Ырыс алды - . . .

Сөзжұмбақты шешкенде, қою қара әріппен жазылған торкөз ішінде, кішкене қоғамды білдіретін сөз шығады.

1. **Кіріспе сөз.** Әрбір балаға ата-ананың өмірдегі алар маңызды орнын ұғындырып, оларды қадірлеуге баулу, мектеп пен отбасы қарым-қатынасын нығайту, баланың жеке тұлға ретінде қалыптасуына ықпал жасау.

* Балалар, бүгін отбасы туралы тақырыпты сөз етеміз. «Тәрбиешінің ең тамаша мектебі – отбасы» тақырыбындағы тәрбие сағатында бала тәрбиесі, туған-туыстармен қарым-қатынас туралы сөз етеміз.

**Отбасы** – адам баласының түп қазығы, алтын ұясы. Отбасы дегеніміз – ата-ана мен баланың туыстық қатынаста болып, басқа мүшелеріне қамқорлық көрсетіп, бастарын біріктіретін шағын қоғам.

**Қоғам** дегеніміз – жалпыға бірдей мақсат-міндеттері бар,өмір жағдайлары мен қарым-қатынастары біріктірілген адамдар тобы. Адам баласы шыр етіп дүниеге келгеннен бастап, сол ортаның ыстық-суығына бейімделіп, ықпалына көніп, ұлдар ер жетіп, қыздар бой жетеді.

**Әке** – шаңырақ иесі. Отбасы мүшелерінің жауапкершілігі толығымен ер азаматқа жүктеледі.

**Әйел** – отбасының ұйытқысы. Баланы дүниеге әкеліп, оны өсіріп тәрбиелеу – ананың тікелей міндеті. Әке мен ана – отбасында баланы әлеуметтендіретін басты тұлғалар.

**Бала** – әкеден ақыл, анадан мейірім алады. Тәртіпті де тәрбиелі ұрпақ тәрбиелеу –отбасы мен мектептен алған үлгі-өнеге жиынтығының жемісі.

Отбасы – тәрбиенің басты ұясы. Әке жолы ұлына мақтаныш. Ананың аялы алақаны қызына сағыныш.

Қорытындылай келе, сабағымды ӘбуНасыр Әл-Фарабидің мына сөзімен аяқтағым келіп отыр.

«Адамға ең бірінші білім емес, тәрбие керек. Тәрбиесіз берілген білім – адамзаттың қас-жауы, ол келешекте оның өміріне қауіп әкеледі», - деген екен.